Συντεταγμένες: 38°56′13.2″N 23°4′26.4″E﻿ / ﻿38.937000°N 23.074000°E﻿ / 38.937000; 23.074000

Ο **Νέος Πύργος** είναι χωριό στη βορειοδυτική πλευρά της Εύβοιας (απέναντι από τη Φθιώτιδα) και στον μυχό του Όρμου Ωρεών. Βρίσκεται επί της οδού Ιστιαίας - Αιδηψού, σε απόσταση 2 χιλιομέτρων δυτικά από τους Ωρεούς. Διοικητικά ανήκει στον Δήμο Ιστιαίας - Αιδηψού, του οποίου αποτελεί ομώνυμη κοινότητα.

Ιστορική αναδρομή
-----------------

Μέχρι το 1925 η τοποθεσία στην οποία σήμερα βρίσκεται ο Νέος Πύργος ήταν μια άγρια περιοχή που άφηνε μάλλον αδιάφορους τους κατοίκους των Ωρεών και της Ιστιαίας. Το χωριό ιδρύθηκε το 1924 όταν οι πρόσφυγες που έφθασαν με την ανταλλαγή πληθυσμών του 1923 στην Αιδηψό από το χωριό Πύργος κοντά στην Κωνσταντινούπολη (σήμερα Κεμέρ Μπουργκάς - *Kemerburgaz*), διάλεξαν τον τόπο αυτό για να κατοικήσουν. Εγκαταστάθηκαν στην περιοχή που βρίσκεται σήμερα το χωριό και που αγόρασε το κράτος για να εγκατασταθούν οι πρόσφυγες.

Ο οικισμός ξεκίνησε να χτίζεται το 1925 με σύγχρονες πολεοδομικές προδιαγραφές (οικοδομικά τετράγωνα). Σε λίγα χρόνια η περιοχή μετατράπηκε σε πρότυπη αγρόπολη του ελληνικού κράτους, ακολουθώντας τις ρωσικές προδιαγραφές των αγροπόλεων. Τα ακαλλιέργητα μέχρι τότε εδάφη μετατράπηκαν σε παραγωγικό πόρο για τη βόρεια Εύβοια.

Ο σύγχρονος Νέος Πύργος
-----------------------

Ο σύγχρονος Νέος Πύργος βρίσκεται χτισμένος κατά μήκος ακτής στον Βόρειο Ευβοϊκό κόλπο. Σε απόσταση 1,5 χιλιομέτρου από τον Νέο Πύργο βρίσκεται η παραλία της Νησιώτισσας.

Σήμερα ο Νέος Πύργος, με 786 κατοίκους (σύμφωνα με την απογραφή του 2011), είναι σχεδόν ενωμένος με τους Ωρεούς. Με τα χωριά Ωρεοί, Καστανιώτισσα και Ταξιάρχη συγκροτούν τη **Δημοτική Ενότητα Ωρεών** (τέως Δήμο Ωρεών), με συνολικό πληθυσμό 3.017 κατοίκους, κατά την απογραφή του 2011.

Ο Νέος Πύργος διαθέτει σήμερα ξενοδοχεία όλων των κατηγοριών, καθώς και πολλές ενοικιαζόμενες μικρές και μεγάλες γκαρσονιέρες. Πολυάριθμες είναι επίσης οι ψαροταβέρνες, οι ψησταριές, τα ουζερί, οι πιτσαρίες, και τα κέντρα διασκέδασης με ζωντανή και μη μουσική. Το λιμανάκι του μπορεί να φιλοξενήσει μικρά κυρίως σκάφη.

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάννικα*. **51**. Εκδοτικός Οργανισμός Πάπυρος. 1996. σελ. 157.
2. 1 2  «ΕΕΤΑΑ-Διοικητικές Μεταβολές των ΟΤΑ». *www.eetaa.gr*. Ανακτήθηκε στις 15 Αυγούστου 2023.
3. ↑  stathis (29 Ιουνίου 2012). «Νέος Πύργος, προσφυγικό παραθαλάσσιο χωριό στην Βόρεια Εύβοια». *Βόρεια Εύβοια*. Ανακτήθηκε στις 15 Αυγούστου 2023.
4. ↑  st, petros. «Παραλία Νησιώτισσα - Βόρεια Εύβοια». *VORIAEVIA.GR*. Ανακτήθηκε στις 15 Αυγούστου 2023.
5. ↑  ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10651 (σελ. 177 του pdf)
6. ↑  «Νέος Πύργος, Ξενοδοχεία, Ενοικιαζόμενα Δωμάτια, Studios - Βόρεια Εύβοια». *VORIAEVIA.GR*. Ανακτήθηκε στις 15 Αυγούστου 2023.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ιστιαίας - Αιδηψού |
| --- |
|  |
| Δημοτική Ενότητα Αιδηψού | 
* Αγιόκαμπος
* Άγιος
* Άγιος Γεώργιος Γιάλτρων
* Αιδηψός
* Βαρβάρα
* Βίγλα
* Γιάλτρα
* Ήλια
* Λουτρά Αιδηψού
* Λουτρά Γιάλτρων
* Μαούνης
* Μονή Αγίου Γεωργίου\*
* Παιδούπολη
* Παραλία Αγίου Νικολάου
* Πλατανιάς
* Πολύλοφο
* Ροδοδάφνη
* Σκεπαστή
 |
|  |
| Δημοτική Ενότητα Αρτεμισίου | 
* Αγδίνες
* Άγιος Νικόλαος
* Αγριοβότανο
* Αρτεμίσιο
* Ασμήνιο
* Βασιλικά
* Γερακιού
* Γούβες
* Ελληνικά
* Καστρί
* Κεφαλές
* Παλαιόκαστρο
* Πευκί
* Ποντικονήσι (νησίδα)\*
* Τσαπουρνιά
* Ψαροπούλι
 |
|  |
| Δημοτική Ενότητα Ιστιαίας | 
* Αβγαριά
* Άγιος Γεώργιος
* Βουτάς
* Γαλατσάδες
* Γαλατσώνα
* Ιστιαία
* Καμάρια
* Καματριάδες
* Κανατάδικα
* Κάτω Μονοκαρυά
* Κοκκινομηλιά
* Κρυονερίτης
* Κυπαρίσσι
* Μηλιές
* Μονοκαρυά
* Νέα Σινασός
* Νεοχώρι
* Σήμια
 |
|  |
| Δημοτική Ενότητα Λιχάδος | 
* Άγιος Γεώργιος
* Βασιλίνα
* Γρεγολίμανο\*
* Κάβος
* Κοκκινιάς
* Λιχάδα
* Μονολιά (νησίδα)\*
* Στρογγυλή (νησίδα)\*
 |
|  |
| Δημοτική Ενότητα Ωρεών | 
* Καστανιώτισσα
* Νέος Πύργος
* Ταξιάρχης
* Ωρεοί
 |
|  |
| 
* Έδρα: Ιστιαία
* \* (Οικισμοί με μη μόνιμο πληθυσμό)
 |

 |